**Labirint**

*Adina Speranta*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

O viață desenată-n grabă,

un curcubeu numit apus,

dureri ce-n palmă încă sapă

un drum al morții descompus,

restanța unui timp letal

ce-aruncă-n aer continente,

Sodoma vie sub metal

ascuns în noi medicamente,

copilăria condamnată

de-al sentimentelor reflux,

de monștrii noi care se-arată

pe pojghița numită lux,

o lună care parcă mușcă

din liniști convulsive-n stern,

copii, bătrâni, închiși în cușcă,

acesta-i secolul modern!

adina v.

27.04.2020